Tean ka seda, millised tagajärjed toob endaga see, kui sotsiaaldemokraadid umbusaldusavaldusega ühinevad. Kindlasti on need aga kergemad kui need, mille tooks kaasa Edgar Savisaarega Tallinna koalitsioonis jätkamine. Meenutan, et sotsiaaldemokraadid on IRLiga koos  õlg-õla kõrval võidelnud aastaid suurema läbipaistvuse ja ausa riigivalitsemise eest. Loodan, et saame sotsiaaldemokraatidega ka tulevikus seda võitlust jätkata. Aasta tagasi toimunud valimistel lubasime Tallinna elanikele ausat linnajuhtimist, nad väärivad seda ka praegu.